Millicent Simmonds

Millicent Simmonds (2003-yil 6-martda tugʻilgan) – 2018-yilda ekranlarga chiqqan Sokin hudud va 2020-yilda namoyish etilgan Sokin hudud 2 filmlarida rol oʻynagan amerikalik kar aktrisa. U kino olamidagi ilk rolini 2017-yilda chiqqan Wonderstruck nomli dramada oʻynagan. Wonderstruck hamda Sokin hudud filmlaridagi rollari uchun yoshlarga beriladigan bir nechta mukofotlarni qoʻlga kiritgan.

Qoʻshimcha ravishda, Simmonds komediya janridagi Andi Mack (2018) va This Close (2019) seriallarida ham rol ijro etgan. U oʻzining Broadway darajasidagi debyutini 2023-yilda sahnalashtirilgan Grey House pyesasi bilan boshlagan. Simmonds sahnaga karlarni jalb qilish tarafdori boʻlgan. Shuningdek, u karlar uchun lab harakatlarini oʻqiy oladigan yuz niqobini yaratish tarafdori hamdir.

Hayoti 
Simmonds Amerika Qoʻshma Shtatlarining Utah shtatidagi Bountiful sharida oʻsib ulgʻaygan. Uning 4 nafar: 2 nafari undan katta va 2 nafari undan kichik aka-uka, opa-singillari bor. Simmonds ikki oylik paytidagi baxtsiz hodisa sababli eshitish qobiliyatini yoʻqotadi. Uning onasi Amerika imo-ishora tilini oʻrganadi va butun oila aʼzolariga u bilan muloqot qilish uchun ushbu tilni oʻrganishni aytadi. Simmonds oilasining Amerika imo-ishora tilini u uchun oʻrganganlari haqida shunday deydi: „Agar oilam bilan muloqot qila olmasam, muloqot qilishni bilmagan boʻlardim“. Simmondsda yana koxlear implanti ham mavjud.

Simmondsning onasi uni doimiy kitob oʻqishga ruhlantirgan. Simmonds 3 yoshga toʻlganida u karlar uchun Jean Massieu maktabiga qatnaydi va uchinchi sinfda drama klubiga aʼzo boʻladi. Uning ilk chiqishi A Midsummer Night's Dream pyesasidagi Puck obrazi boʻlgan. Oltinchi sinfni yakunlaganidan soʻng, 2015-yilning kuzida Mueller Park Junior oʻrta maktabiga qatnashni boshlagan. Simmonds Utah shtatining Cedar Cityda oʻtkazilgan Utah Shakespeare Festivalda rol ijro etgan va bu uning Wonderstruck filmidagi roli uchun tarjiba boʻlgan.

2020-yilning uchinchi choragida, Simmondsning otasi ishga kiradi va ular oilaviy Bountifuldan qoʻshni Pennsilvaniya shtatining Pittsburg shimoliga koʻchib oʻtishadi.

Aktrisalik faoliyati

Wonderstruck va Sokin hudud 

2017-yilda namoyish qilingan Wonderstruck filmida rol oʻynaganida Simmonds 12 yoshda edi. U yoshlar uchun moʻljallangan va asosiy mavzusi karlar hayoti haqida boʻlgan Wonderstruck romanini 2011-yilda nashrdan chiqishi bilan oʻqib tugatgan. Ushbu film uchun kasting ochilganda, uning sobiq drama oʻqituvchisi yangilikni yetkazadi va u filmda qatnashish uchun roʻyxatdan oʻtadi. Simmonds 250dan ortiq kastingchilar bilan bahslashdi. Rolni qoʻlga kiritganidan soʻng, onasi va kichkina qondoshlari bilan Wonderstruck filmi suratga olinayotga Nyu-York shahriga borishadi. U suratga olish paytida Amerika imo-ishora tilidan foydalangan va maktabdagi oʻqishini davom ettirish uchun repetitor ham yollagan. Vanity Fair jurnali muxbiri Charles Bramesco Simmondsning ijrosi haqida shunday deydi: „Utah shtatida tugʻilgan, hech qanday filmga bogʻliqligi boʻlmagan yosh Simmonds kino sanoatining yangi yuzi, shu bilan birga kar va boshqa imkoniyati cheklangan aktyorlar uchun timsol sifatida katta shov-shuvlarga sabab boʻlishi kutilmoqda“. Wonderstruck 2017-yilgi Cannes kinofestivalida premyera qilingandan soʻng, Associated Press gazetasi muxbiri Jake Coyle Simmondsning gavdalantirgan rolini „yutuq sifatida baholadi“. Simmonds yosh aktyor va aktrisalarga beriladigan bir nechta mukofotlarni qoʻlga kiritdi. Associated Press Simmondsni 2017-yilda debyutini amalga oshirgan yana sakkiz nafar aktyor va aktrisalar qatorida eʼlon qildi.

2018-yilda Simmonds horror janrida suratga olingan Sokin hudud filmida John Krasinski va Emily Blunt rolini ijro etgan sogʻlom ota-onaning kar qizi sifatida rol oʻynagan. Prodyuserlar filmga kar aktrisani taklif qilishni rejalashtirmagan mahalda film rejissyori boʻlgan Krasinski kar aktrisani qoʻshishni taklif qiladi. Simmonds va uning onasi Krasinskining kar farzandli oila haqidagi ssenariy yuzasidan bergan savollariga javob berishadi. Film yaratuvchilari Simmonds uchun Amerika imo-ishora tili tarjimonini ishga yollashadi va bu ularga qiyinchiliksiz bir-birini tushunish imkoniyatini berdi. Simmonds esa boshqa aktyorlarga imo-ishora tilini oʻrgatadi.

Seriallardagi rollari va Sokin hudud filmiga qaytishi 
2018-yilda Simmonds Disney Channel kanalida efirga uzatilayotgan Andi Mack teleserialining uchinchi mavsumining ikki epizodida koʻrinish berdi. U ilk bor birinchi mavsumda chiqqan va film ijodkorlari uni yana qaytarishni xohlashgan. Epizodik rol paytida Simmonds sheriklariga imo-ishora tilini oʻrgatgan. Ijodkorlar u oʻynagan qismlardagi imo-ishora sahnalariga subtitr qoʻshmaslikka qaror qilishadi va shu bilan tomoshabinlar aktyorlarning xatti-harakatiga eʼtibor qaratishlariga sababchi boʻlishadi. Epizodlarning birida, Simmonds Asher Angel personaji Jonah unga „Men seni yaxshi koʻraman“ ishorasini koʻrsatganida, kamera oldida ilk bor ovoz chiqarib, „Men seni yaxshi koʻraman“ deb javob qaytargan. Simmonds ushbu dialog haqida shunday eslaydi: „Bu qanday keldi yoki kimning gʻoyasi ekanligini hatto eslay olmayman, lekin onam mendan bu haqida qanday fikrda ekanligimni soʻragani haliyam yodimda va men unga buni sinab koʻrishim mumkin deb aytganman. Aslida men juda asabiylashayotgan edim. Ovozimdan omma oldida koʻp ham foydalanmaganman“.

Keyingi yilda Simmonds This Close teleserialining ikkinchi mavsumidagi bir epizodda koʻrinish beradi. Oktyabr oyida u Freeform kanalida efirga uzatilgan Close Up teleserialining asosiy rolini ijro etgan va suratga olish bir yildan keyin Vankuverga koʻchirildi. 2020-yil maydan boshlab, Freeform namoyish etishni bekor qildi.

Simmonds yana 2019-yil oʻrtalarida suratga olingan Sokin hudud 2 filmidagi roliga qaytdi. Ushbu filmga ham rejissyorlik qilgan John Krasinski shunday deydi: „Menda Millie (Simmonds)ni filmning asosiy qahramoni qilish haqida gʻoya bor edi… Unig xarakteri birinchi filmda men muhokama qilgan barcha mavzular uchun eshiklarni ochdi“. Filmning premyerasi 2020-yil mat oyiga rejalashtirilgan edi, biroq COVID-19 pandemiyasi sababli 2021-yil may oyida boʻlib oʻtdi. Shu yilning avgust oyida, Variety nashri Simmondsni 2021 Power of Young Hollywood Impact Listda 50 ta 25 yoshgacha boʻlgan aktyor va aktrisalar qatorida sanab oʻtdi.

Grey House va amaldagi loyihalar 
Simmonds Tribecca Fim Festivalda 2022-yil 11-iyun kuni premyerasi boʻlib oʻtgan Bumblebees qisqa metrajli filmida ham rol ijro etgan. Shuningdek, u 2023-yil 30-may kuni premyera qilingan Levi Hollowayning Grey House pyesasining sahna adaptatsiyasi bilan teatrdagi debyutini ham boshlagan. Simmonds sahnada, koʻplab insonlar koʻz oʻngida rol ijro etish, film yoki teleserialda rol oʻynashdan koʻra qiyinligini taʼkidlab oʻtgan. Shuningdek, u kino va televideniyedagi turli kundalik sahnalar bilan sahna koʻrinishlarining takroriy tabiatini qarama-qarshi qoʻydi. Entertainment Weekly jurnali muxbiri Emlyn Travis shunday yozadi: „Kar boʻlgan Simmonds oʻzining kostyorlari bilan birga kuylarni Ameriika imo-ishora tilida koʻrsatadi… Shuningdek, u har bir harakatni sahnada namoyish etish imkoniyatlarini ajoyib tarzda talqin qiladi“. Grey House loyihasi sotilgan chiptalar miqdori kam boʻlganligi uchun 2023-yil 30-iyunda yopildi.

2021-yil iyul oyida Simmonds 2022-yilda Sara Nović tomonidan yozilgan True Biz nomli karlar haqidagi kitobning ekrandagi adaptatsiyasida rol ijro etish va ishlab chiqilishi uchun Circle of Confusion Television Studios bilan hamkorlik qildi. Shu yilning oktyabr oyida aktrisa 2022-yil oʻrtalarida suratga olinishi rejalashtirilgan Helen & Teacher filmidagi asosiy qahramon boʻlgan tarixiy obraz kar va koʻr Helen Kellerni gavdalantirishi kerak. Biroq, ushbu loyiha ham amalga oshmay qolgan.

2023-yil fevral oyida Simmonds Ballerina Overdrive triller janridagi filmda rol ijro etgan.

Karlarni himoya qilish 
Simmondsning 2017-yilda Wonderstruckdagi debyutidan soʻng, Utah shtatida joylashgan axborot agentligi shunday degan: „Millie karlar hamjamiyatini himoya qilish va rol ijro etishni davom ettirishni rejalashtirmioqda“. 2019-yilda Sokin hudud filmida bosh rolni ijro etganidan soʻng, Simmonds Greenwich International Film Festivalning Make an Impact Award mukofotiga sazovor boʻldi hamda nogironligi bor shaxslar bilan filmni muhokama qilish uchun festival panelida ishtirok etdi.

2020-yilda Sokin hudud 2ning chiqarilishi COVID-19 pandemiyasi sababli keyingi yilga qoldirilgach, Simmonds va nutq patologiyasi boʻyicha klinik xodim lab harakatlarini oʻqish imkonini beruvchi shaffof panelni oʻz ichiga olgan va yuz ifodalarini koʻrishga imkon yaratadigan yuz niqobini ishlab chiqishdi. Simmonds niqoblar ishlab chiqarish va undan tushgan daromadni kar va eshitish qobiliyati past boʻlganlar tashkilotga oʻtkazish uchun Rafi Nova moda brendi bilan hamkorlik qildi. Shuningdek, u 1990-yilgi nogironligi boʻlgan amerikaliklar toʻgʻrisidagi qonunning 30 yilligi doirasida Academy of Motion Picture Arts and Sciences tomonidan nogiron boʻlgan ijodkor shaxslarning namoyishi boʻyicha virtual panelda ishtirok etdi. Yil oxiriga kelib, Seventeen oʻsmirlar jurnali Simmondsni dunyoqarashi va faolligi uchun Voices of the Year-2020 nomzodlari orasida tan oldi.

Filmlardagi kar qahramonlar oldindan sogʻlom aktyor yoki aktrisalar tomonidan oʻynalgan yoki imo-ishora tilini tahrirlash davomida toʻgʻrilashgan, Simmonds esa 2021-yilda oʻzining Wonderstruck, Sokin hudud, Sokin hudud 2 filmlari ushbu tarixni „tuzatishi“ mumkinligini taʼkidlab oʻtdi. 2022-yilda Simmonds Cut + Clarity bilan hamkorlik qilib, Ski-Hi institutidagi Deaf Mentor dasturidan foyda olish maqsadida „ona“ uchun Amerika imo-ishora tili belgisini aks ettiruvchi „Millie ASL Mama“ marjonlarini yaratdi. 2023-yildagi intervyusida u kino sanoatiga kirishga intilayotgan eshtishda muammosi bor yoki kar yoshlarga oʻzlarini himoya qilish va nima xohlashayotganini aniq yetkazishni maslahat berdi.

2024-yil mart oyida Simmonds 44-Kino va televideniye namoyishidagi Nyu-York ayollari uchun Muze mukofoti bilan taqdirlangan 8 nafar nomzod orasida bor edi.

Filmografiyasi

Mukofotlari

Manbalar 

Aktrisalarayollarfilmlaryashayotgan insonlar
Amerikalik aktrisalar